जोकोभिच एक सेट गुमाएर विजयी, प्लिसकोभा बाहिरिइन्
नोभाक जोकोभिचले पहिलो सेट गुमाएको तनाव सामना गर्दै बुधबार यूएस ओपनको तेस्रो चरणको यात्रा तय गरेका छन् । सन् २०२० मा अपराजित जोकोभिचले लगातार २५ औं जित पनि निकाले ।
न्युयोर्क — नोभाक जोकोभिचले पहिलो सेट गुमाएको तनाव सामना गर्दै बुधबार यूएस ओपनको तेस्रो चरणको यात्रा तय गरेका छन् । सन् २०२० मा अपराजित जोकोभिचले लगातार २५ औं जित पनि निकाले ।यसका लागि उनले बेलायतका केली एडमुन्डलाई ६–७, ६–३, ६–४ र ६–२ ले हराए । रोजेर फेडेरर र राफेल नाडालको अनुपस्थितिमा उनी यूएस ओपन उपाधिका लागि सबैभन्दा बलिया प्रत्यासी रहेका छन् ।जितपछि जोकोभिचले मिडियालाई भनेका छन्, ‘आजको खेल जित्न कडा मिहिनेत गर्नु पर्‍यो ।’महिलातर्फ भने शीर्ष वरीयताकी क्यारोलिना प्लिसकोभा प्रतियोगिताको दोस्रो चरणबाट नै बाहिरिएकी छिन् ।उनलाई फ्रान्सकी क्यारोलिन गार्सियाले ६–१ र ७–६ ले पराजित गरिन् । चौथो वरीयताकी जापानी खेलाडी नाओमी ओसाकाले भने इटालीकी क्यामिला जोर्गीलाई सजिलै ६–१ र ६–२ ले हराइन् ।तस्बिर : रोयटर्स